‫מה אתה מרגיש אישית לגבי יתושים?‬
‫הם בהחלט מעצבנים אותי.‬
‫בקיץ בסיאטל,‬
‫הם עוקצים ויש בליטות בעור.‬
‫אבל מעולם לא גרתי בשום מקום‬ ‫שהייתה בו מלריה.‬
‫יתושים מסוג אנופלס‬ ‫הם אלו שמעבירים מלריה לבני אדם,‬
‫והמלריה מועברת מאדם לחרק,‬
‫ואז שוב לאדם.‬
‫מלריה הורגת 400,000 ילדים בשנה.‬
‫אבל זה בכלל לא במדינות עשירות.‬
‫אז זה סוג של מחלה מוזנחת.‬
‫- אויב הציבור מס' 1 -‬
‫כשמדובר במחלות,‬
‫ההזדמנות היא לפתח טכנולוגיות חדשניות‬
‫כמו חיסונים, נוגדנים,‬
‫ואפילו טכניקות שנויות יותר במחלוקת,‬ ‫כמו עריכת גנים,‬
‫ולהשתמש בהן‬ ‫כדי לנסות למחות את המחלות האלה‬
‫מעל פני האדמה.‬
‫זה יהיה אחד ההישגים‬ ‫הגדולים ביותר של האנושות,‬
‫לחסל את המלריה.‬
‫- מה הלאה? -‬
‫- האם אפשר להערים על מחלות? -‬
‫- מחלקות מלריה‬ ‫מחוז סיאיה, קניה -‬
‫מלריה היא בעיה ממש גדולה כאן.‬
‫צריך ללכת לבית החולים,‬
‫ואם אין לך כסף, המלריה תהרוג אותך.‬
‫היא יכולה להרוג תינוק.‬
‫היא הרגה תינוקות רבים.‬
‫היא הרגה תינוק שהיה קרוב אליי.‬
‫התינוק של אחותי.‬
‫היא התחילה לפרכס.‬
‫החום שלה היה גבוה. לא בזבזתי זמן.‬
‫תפסתי טרמפ והבהלתי אותה לכאן.‬
‫הייתה לה מלריה חריפה מאוד.‬
‫סליחה, ילדונת.‬
‫יש לנו אחד. חמצן אחד.‬
‫את יכולה למלא בשבילנו חמצן?‬
‫כשאתה יושב במחלקות האלה‬ ‫אתה רואה עד כמה המצב מטורף,‬
‫כי אף פעם אין בהן מספיק אנשי צוות,‬
‫כי מלריה היא די עונתית.‬ ‫כשעונת הגשמים מגיעה,‬
‫אוכלוסיית היתושים גדלה באופן מעריכי.‬
‫כילד, אני אפילו לא יודע‬ ‫כמה פעמים חליתי במלריה.‬
‫אני עדיין רואה בראשי בבירור את אבא שלי.‬
‫- עבדוליי דיאבטה‬ ‫חוקר ראשי -‬
‫הוא עמד ליד המיטה שלי והסתכל עליי.‬
‫ממש יכולתי לראות הרבה פחד בעיניים שלו.‬
‫אילו מלריה הרגה 600,000 איש‬ ‫בארה"ב או באירופה,‬
‫הבעיה הייתה משתנה לגמרי עד עכשיו.‬
‫- קרן גייטס‬ ‫סיאטל, וושינגטון -‬
‫- פיליפ ולקוף -‬
‫מלריה נוטה להיות הכי מרוכזת‬ ‫באוכלוסיות העניות ביותר,‬
‫האוכלוסיות עם הכי פחות גישה‬ ‫לשירותי בריאות.‬
‫יש מין קשת‬ ‫ממאלי, בורקינה פאסו, חוף השנהב,‬
‫דרך ניגריה והרפובליקה הדמוקרטית של קונגו,‬
‫שבה עוצמת ההעברה שצריך לעצור‬
‫לא דומה לשום דבר אחר‬ ‫שאנחנו צריכים להתמודד איתו.‬
‫- איך היתוש מפיץ מחלות -‬
‫מלריה היא טפיל‬ ‫שנדבקים בו מעקיצות יתושים.‬
‫הטפיל נע בגוף ופוגע בכבד,‬
‫ואחרי שהייה בכבד לתקופה מסוימת,‬
‫תא כבד נגוע אחד‬ ‫ישחרר 400,000 טפילים נוספים‬
‫שיתחילו לפלוש לתאי הדם האדומים.‬
‫הטפיל פולש לתאי הדם האדומים,‬ ‫מעכל את תאי הדם האדומים,‬
‫ואז מפוצץ את תאי הדם האדומים‬ ‫כדי להמשיך ולפלוש עוד ועוד.‬
‫הוא משתלט על מחזור הדם.‬
‫כשכל תאי הדם האדומים‬ ‫שנגועים מתפוצצים, מרגישים את זה.‬
‫מרגישים את הצמרמורות העזות,‬ ‫את הזינוקים בחום, את ההזעות.‬
‫מרגישים תשושים.‬
‫במקרים מסוימים, זה פוגע כל כך בגוף‬
‫שמרגישים בחילה ומקיאים,‬ ‫וזה מקרה קל יחסית.‬
‫ככל שהוא מתקדם,‬ ‫זה יכול להוביל למצוקה נשימתית,‬
‫לגרום לאנמיה ארוכת טווח, לדלקת במוח,‬
‫ובמקרים רבים מדי, זה עלול להוביל למוות.‬
‫הילדים הצעירים ביותר,‬ ‫הנשים ההרות הפגיעות, יחוו‬
‫נטל ממש הרסני של מלריה.‬
‫במקור, מלריה הייתה סוג של אצה ימית,‬
‫לפני כ-600 עד 800 מיליון שנה.‬
‫למעשה, עדיין יש בה שרידים‬ ‫של פוטוסינתזה.‬
‫אנחנו חושבים שמלריה מודרנית יותר‬ ‫הגיעה מציפורים,‬
‫לפני כ-130 מיליון שנה.‬
‫זו מערכת יחסים סימביוטית.‬
‫הפתוגנים משתמשים בנו, בעיקרון,‬ ‫כדי לעזור להם להתרבות,‬
‫ומלריה זקוקה לשני פונדקאים.‬
‫היא צריכה את היתוש ופונדקאי משני,‬
‫בין אם מדובר בבני אדם,‬ ‫זוחלים, דו-חיים, קופי אדם.‬
‫כולנו חולים במלריה.‬
‫אנשים לא שמים לב לזה.‬
‫האמריקאים טובים במיוחד‬ ‫בלא לחשוב על שום דבר‬
‫שלא משפיע עליהם מיד.‬
‫מלריה הייתה משהו שהשפיע על הסבים שלי.‬
‫בתחילת המאה ה-20 זה היה סיפור רציני.‬
‫המרכז לבקרת מחלות נמצא באטלנטה‬
‫כי שם המלריה הייתה הרסנית.‬
‫יתושים נושאי מלריה נמצאים בקרבת מקום,‬ ‫ומחפשים דם אנושי לארוחת הערב שלהם.‬
‫מלריה הייתה סיפור רציני בארה"ב,‬
‫והיא הפכה מסיפור ממש רציני לשום דבר.‬
‫אנשים כבר לא מתים ממלריה‬ ‫כי אנחנו יכולים לשלוט בה.‬
‫אם חוזרים אחורה‬ ‫למאמץ העולמי הגדול למיגור מלריה‬
‫שהוצא לפועל באמצע המאה ה-20,‬
‫הכלים שהיו בשימוש בזמנו כמו שינוי סביבתי,‬
‫וידוא שאין מקומות שבהם יתושים יתרבו,‬
‫ריסוס קוטלי חרקים בקנה מידה גדול,‬
‫כל הדברים האלה עבדו בזמנו,‬
‫אבל אלה לא בהכרח‬ ‫הכלים הנכונים לשימוש עכשיו‬
‫במקומות שבהם המלריה עדיין נפוצה.‬
‫קפיצת הסקי. די מרגש, לא?‬
‫זה היה בשנות ה-90, חשבתי יחד עם מלינדה,‬
‫"טוב, לאן המשאבים צריכים ללכת?"‬
‫וראיתי ממה ילדים מתים,‬
‫והייתי המום לגלות‬ ‫שזה היה מדלקת ריאות, משלשול וממלריה.‬
‫כשראיתי כמה מעט כסף מושקע במיגור המלריה,‬
‫זה היה דבר די מזעזע.‬
‫נעשה שימוש בטונות של די-די-טי‬ ‫למניעת המחלה האיומה הזו שתוקפת את הצעירים.‬
‫שוב מלחמה, הרסנית ונוראה,‬ ‫תורמת את אחת התגליות שלה‬
‫להצלת אנשים.‬
‫צבאות נהגו לממן הרבה מחקר על מלריה,‬
‫כי חיילים נשלחו למקומות מוכי מלריה ומתו.‬
‫ואז התרופות שהגנו על החיילים‬ ‫נחשבו טובות מספיק,‬
‫והיא כבר לא הייתה בעדיפות עליונה עבורם.‬
‫יותר כסף מושקע בתרופות למניעת התקרחות‬ ‫מאשר בתרופות למלריה.‬
‫התקרחות היא דבר נורא.‬
‫בשנת 2000 קרן גייטס הוקמה,‬
‫והצלת חיי ילדים‬ ‫יכלה להיות בעדיפות עליונה בשבילנו‬
‫ויכלה באמת ליצור שינוי עצום.‬
‫המלריה מחמירה.‬
‫רשתות מיטה יכולות להשפיע באופן מדהים.‬
‫בסופו של דבר יהיה חיסון.‬
‫מבחינת תמורה לכסף,‬ ‫שזה מה שהאמריקאים רוצים,‬
‫אין משהו שייתן תמורה גבוהה יותר.‬
‫נפגשתי עם ביל גייטס לארוחת צ'יזבורגרים…‬
‫- בונו‬ ‫מוזיקאי ואקטיביסט -‬
‫כדי לדון בבריאות העולמית.‬
‫אני חושב שהכעיס אותו‬
‫הבזבוז המטופש והמופקר של כל דבר,‬
‫אבל חיי אדם בראש הרשימה.‬
‫נראה שזה מעורר את זעמו,‬ ‫אבל הוא יתווכח על כל דבר.‬
‫בתקופה הראשונית זה היה מטורף.‬
‫ידעתם שאנחנו קוראים לו "קיל ביל"?‬
‫אני זוכר שרי אוצר שנכחו בפגישות, והוא אמר,‬
‫"אתם משקרים.‬ ‫זה שקר. אתם יודעים שזה שקר."‬
‫ואני חשבתי…‬
‫כן, הוא קצת פאנק רוק, ביל גייטס.‬ ‫לא חושבים דבר כזה, נכון?‬
‫חיסונים חדשים נדרשים כדי שהילדים יחיו.‬
‫עד כמה אנחנו, כולנו כאנושות אחת,‬ ‫מנסים לעזור זה לזה?‬
‫יצרנו מענק של 30 מיליון דולר‬ ‫למחקר של מלריה.‬
‫הייתי בהלם שזה הפך אותנו‬ ‫למממן הגדול ביותר בכל התחום.‬
‫- פורום מלריה -‬
‫לאנשים שמתים ממלריה אין קול בשוק.‬
‫אין הזדמנות לרווח.‬
‫שוק המזון לכלבים גדול פי 40‬ ‫מאשר השוק למלריה.‬
‫מאז 1990, צמצמנו את העוני הקיצוני‬ ‫ואת תמותת הילדים בחצי.‬
‫אתה נוטה להאמין‬
‫כשביל אומר שנוכל לעשות משהו,‬ ‫שאכן נוכל לעשות אותו.‬
‫נראה לך שנוכל לעשות את זה?‬
‫בהחלט.‬
‫- אבוג'ה, ניגריה -‬
‫אז ספר לי על דיאבטה.‬
‫דיאבטה מוביל את העבודה‬ ‫שעושה "טרגט מלריה" בבורקינה פאסו.‬
‫יש לו הרבה רקע באנטומולוגיה.‬
‫יתושים?‬
‫יתושים. המומחה העולמי בזיהוי‬ ‫להיכן יתושים יגיעו כנחיל כדי להזדווג.‬
‫היי. טוב לראות אותך.‬ ‫-שלום. טוב לראות גם אותך.‬
‫קודם כול, אני אגיד‬ ‫שסטטיסטיקות טובות מאוד בסיפור סיפורים.‬
‫מתוך 247 מיליון מקרים ברחבי העולם בכל שנה,‬
‫אפריקה נושאת כ-235 מיליון מקרים…‬
‫זה לא ייאמן.‬ ‫-…לבדה.‬
‫הבעיה האמיתית היום היא כשבוחנים‬ ‫את הכלים הרגילים שאנחנו משתמשים בהם,‬
‫רשתות למיטה והתרופות החדשות והכול,‬
‫הם עשו עבודה די מדהימה,‬
‫אבל כרגע, נראה שהם הגיעו‬ ‫לשיא יכולת ההגנה שלהם.‬
‫עם הכלים הנוכחיים, בעיקרון,‬
‫זה נראה כאילו יושבים‬ ‫במכונית שנוסעת מהר מאוד,‬
‫כשהיעד הוא הירח. איך תצליח להגיע לשם?‬
‫צריך בפירוש מנוע אחר לגמרי.‬
‫אנחנו צריכים להשקיע הרבה מאמץ ומחקר‬
‫בניסיון למצוא כלים חדשים.‬
‫- מנתח דגימה -‬
‫כדי לנצח את המלריה,‬ ‫נצטרך לשלב ביחד מספר כלים שונים.‬
‫אנחנו חייבים להשתפר בקטילת יתושים‬
‫ובמניעת ההעברה מיתושים לאנשים.‬
‫אנחנו גם צריכים להגן טוב יותר על אנשים,‬
‫ולהרוג באופן יעיל יותר‬ ‫את הטפילים שמגיעים לאנשים.‬
‫אנחנו גם חושבים,‬ ‫"איך נגן על אנשים כשהם עדיין נעקצים‬
‫"כדי לוודא שלטפיל לא תהיה הזדמנות להתבסס?"‬
‫הסיבה שאנחנו עדיין מתמודדים עם זה עכשיו,‬
‫היא כי לטפיל המלריה יש מחזור חיים מורכב.‬
‫הטפיל נראה שונה‬ ‫בכל שלב במחזור החיים שלו.‬
‫לטפיל המלריה יש כמה מנגנונים ממש מסובכים‬
‫שהוא משתמש בהם כדי לבלבל את מערכת החיסון,‬
‫כדי לחמוק מהדבר הטוב ביותר‬ ‫שמערכת החיסון שלנו תפעיל נגדו.‬
‫הטפיל מתפתח.‬
‫התרופות שאנחנו משתמשים בהן‬ ‫שהצילו אנשים רבים,‬
‫הטפיל מפתח כעת עמידות לתרופות האלה.‬
‫אז כדי לפתח חיסון,‬ ‫אנחנו צריכים ממש להערים על הטפיל.‬
‫ברור שהמטרה הגדולה היא חיסון יעיל‬
‫שהוא זול, אמין,‬
‫ושניתן יהיה להפיץ אותו בכל העולם.‬
‫- מחוז סיאיה, קניה -‬
‫מה שלומך?‬
‫כן.‬
‫כאן נערכו המחקרים המקוריים‬ ‫לחיסון מוסקיריס נגד מלריה.‬
‫בניסוי החיסון הראשון שלנו,‬
‫הכול נעשה בחדר הזה ובחדר הזה.‬
‫יש לי הרבה עבר בין שני החדרים האלה.‬
‫עבדתי על חיסון נגד מלריה‬ ‫במשך קרוב לשבע שנים.‬
‫הייתה התרגשות גדולה‬ ‫כשהתחלנו את הניסוי הזה.‬
‫באמת חשבתי שהוא יעבוד,‬
‫וכשקיבלנו את התוצאות, זה היה מאכזב מאוד.‬
‫מלריה גורמת למוות בכל שתי דקות.‬
‫אני חושב שזה המספר.‬
‫זה בסביבות 15,000-10,000 מקרי מוות בשבוע.‬
‫בכל שבוע, בכל שנה.‬
‫צריך לקחת את המידע שיש,‬
‫לבחון אותו, ואז לחשוב על פתרון אחר.‬
‫אז זה הוביל אותי לפנות להתערבות חדשה.‬
‫בודדנו נוגדן חד-שבטי‬
‫שהוא יעיל מאוד במניעת מלריה.‬
‫אז השאלה היא,‬ ‫"האם זה משהו בטוח שיוכל לעבוד?"‬
‫מאחר שיש רק כמה מאות טפילי מלריה‬
‫שמוזרקים בכל פעם שיתוש עוקץ,‬
‫אם אפשר יהיה לעצור את הטפיל‬ ‫בשלב הזה עם זריקת נוגדן,‬
‫אפשר יהיה למעשה למנוע מהמלריה‬ ‫להתפתח בתוך הפונדקאי האנושי.‬
‫הוא כובל את הטפילים‬ ‫לפני שהם מגיעים לכבד.‬
‫זה נקרא לשלוט בפונדקאי.‬
‫אתה נותן לו‬ ‫את התגובה החיסונית שאתה רוצה.‬
‫האם אפשר לתת מנה אחת בבת אחת,‬
‫והאם מנת הנוגדן הזו תספק הגנה במשך שנה,‬
‫או שתצטרך מנה שנייה אחרי שישה חודשים?‬
‫ככה המחקר בנוי, ואנחנו עכשיו באמצע הדרך.‬
‫נתנו מנה אחת,‬
‫ונבדוק נתונים של חצי שנה.‬
‫סיימנו.‬
‫גייסנו עד כה 324 ילדים‬ ‫לחלק השני של הניסוי.‬
‫- אמבולנס‬ ‫ממשל מחוז סיאיה -‬
‫המזרק שלנו הוא מ"ל אחד.‬ ‫ודאי שזה מ"ל אחד.‬
‫התינוק הגיע לביקור מתוכנן.‬ ‫התינוק לא חולה.‬
‫בסדר. איזה ביקור זה?‬
‫ביקור 112.‬ ‫-112.‬
‫כן.‬ ‫-בסדר.‬
‫בעיקר אימהות משתתפות בניסוי.‬
‫אני ברנדינה אודיאמבו…‬
‫- ברנדינה אודיאמבו‬ ‫מחוז סיאיה, קניה -‬
‫ואני בת 26.‬
‫אני אימא לשניים.‬
‫איאן ומרגרט.‬
‫כאן בסיאיה, יש סיכון גבוה לחלות במלריה.‬
‫אנחנו יודעים שיש כמה אמצעים‬ ‫שנוכל לנקוט בהם בעצמנו כדי לשלוט בה.‬
‫ניקיתי עד כמה שהיה ניתן.‬
‫אין מים עומדים בסביבה.‬
‫אנחנו ישנים מתחת לרשתות נגד יתושים‬ ‫שיש בהן קוטלי חרקים.‬
‫נוכל להשתמש בחומרים דוחי יתושים.‬
‫שמענו על מחקרי מלריה שנערכים במחוז סיאיה.‬
‫התעניינתי מאוד כי אני קורבן של מלריה.‬
‫הבן הבכור שלי חלה במלריה כשהיה בן חודשיים.‬
‫אז בנוגע לניסוי,‬ ‫פשוט החלטתי להיות חלק ממנו.‬
‫ברגע שהתחילו את הניסוי, קראו לנו.‬
‫נסענו לקוגלו.‬
‫הם לקחו קצת דם לבדיקות.‬
‫אחרי זה הם קיבלו מנה נגד מלריה.‬
‫אפשר לראות שאנחנו נוסעים‬ ‫במערב קניה, אבל אנחנו רואים תירס.‬
‫אנחנו יכולים להיות במערב נברסקה.‬
‫זה האתר השני שלנו. זו מרפאת קוגלו.‬
‫קוגלו הוא באזור כפרי.‬
‫אחת מטענותיו לתהילה‬ ‫היא ששם אביו של הנשיא אובמה נולד.‬
‫אני חושב שצריכים להבין‬ ‫שאם מביאים התערבות חדשה,‬
‫הם רוצים להבין היטב את הנתונים האלה.‬
‫אנחנו מתרגשים מאוד שבוב כאן היום‬
‫כדי לעדכן אותנו בתחום‬ ‫של נוגדנים חד-שבטיים למלריה.‬
‫ברוכים הבאים, ותודה לכולכם שבאתם.‬
‫כשכולנו מתחסנים,‬
‫החיסון ניתן, ואתם יוצרים תגובת נוגדנים.‬
‫אתם מייצרים נוגדנים שהם ממש טובים,‬ ‫שמתפקדים כהגנה.‬
‫אתם מייצרים נוגדנים שלא עושים כלום.‬
‫טוב, אז יש לכם צוות של נוגדנים.‬
‫מי יודע מי זה מייקל ג'ורדן?‬
‫הכדורסלן.‬
‫לא?‬
‫מה עם אמבפה?‬
‫הוא יבטיח את הניצחון? אמבפה!‬
‫איזה סיום מושלם!‬
‫נניח שכל הצוות שלכם, כל שחקן היה אמבפה.‬
‫הסיכויים שהקבוצה הזו תנצח יגדלו.‬
‫זה נוגדן חד-שבטי.‬
‫כמה מנות צריך לתת?‬
‫אנחנו בשלב שבו מנה אחת‬ ‫תקפה למשך שישה חודשים.‬
‫אנחנו רוצים להגיע לכך שמנה אחת‬ ‫תהיה תקפה למשך שנה שלמה.‬
‫תודה.‬ ‫-תודה על השאלות שלכם.‬
‫השאלה שאני נשאל הכי הרבה היא פשוט עלות.‬
‫מבחינתי זה באמת המכשול הכי רציני.‬
‫אני לא חושב שזה בהכרח מכשול מדעי.‬
‫אז אנחנו מנסים לשכנע אנשים‬ ‫שנוכל לייצר את זה הרבה יותר בזול.‬
‫אם הם יצליחו להוריד את העלות מספיק‬ ‫ושהיעילות תהיה ממש גבוהה,‬
‫אז בכל מקום שבו אתה תיתן את הנוגדן,‬ ‫הילדים האלה לא יחלו במלריה.‬
‫הדבר העיקרי שתמיד עשינו עם מלריה זה תרופות‬
‫שכשמבחינים שיש חום, לוקחים את התרופות.‬
‫עצי צינכונה גדלים בגבהים בדרום אמריקה,‬
‫ומישהו הבין‬
‫שאם מרתיחים את קליפת העץ,‬ ‫ומפיקים כינין ושותים אותו,‬
‫שמתאוששים ממלריה מהר מאוד.‬
‫- כינין ריפא מלריה‬ ‫קחו את הטיפול הרגיל -‬
‫הדבר המעניין בנוגע לכינין‬
‫זה שהוא אחד המרכיבים במי טוניק.‬
‫טוניק זו מילה שאנחנו משתמשים בה‬ ‫כדי להתייחס לרפואה. טוניק.‬
‫ומי טוניק, מי כינין,‬
‫היו מה שמלחים במאות ה-18 וה-19‬
‫נטלו בדרך כלל כתרופה מונעת.‬
‫יש לזה טעם מר מאוד,‬
‫אז המתיישבים הבריטים בהודו‬ ‫הוסיפו ג'ין כדי למתן את הטעם,‬
‫וג'ין וטוניק נולד.‬
‫ברור שהיום אנשים לא שותים ג'ין וטוניק‬ ‫כתרופה מונעת מלריה.‬
‫גם לקפה יש קשר לזה.‬
‫במקור, קפה פורסם כתרופה למלריה,‬
‫וזה נכנס למסורת הקפה,‬
‫וזה פורסם ממש עד סוף המאה ה-19‬
‫כתרופה לקדחת מלריה.‬
‫המצרים הקדמונים התרחצו בשתן אנושי.‬
‫הרומאים ענדו קמעות סביב צווארם‬ ‫עם מילת הקסם "אברקדברה".‬
‫משם זה מגיע, כדי להדוף מלריה.‬
‫קשה מאוד למגר מלריה.‬
‫היו הרבה ניסיונות כושלים.‬
‫במשך זמן רב‬
‫דיברנו על מחלות מדבקות במונחים של:‬ ‫"האם נוכל למגר אותן?"‬
‫מיגרנו אחת, אבעבועות שחורות.‬
‫התקרבנו לזה עם פוליו‬ ‫אבל עוד לא הגענו לשם,‬
‫אבל כשמדובר במלריה זו שיחה מסוג אחר.‬
‫- וושינגטון הבירה -‬
‫היי. מה שלומך?‬ ‫-טוני. מה שלומך?‬
‫טוב לראותך. ברוך הבא.‬ ‫-תודה שהזמנת אותי.‬
‫העונג הוא שלי. תיכנס.‬
‫- 100 האנשים המשפיעים ביותר -‬
‫אני חושב שזו הוכחה חשובה מאוד לרעיון‬
‫שנמצא עכשיו במחקרי הנוגדנים‬
‫שנערכים בקניה ובמקומות אחרים,‬
‫אבל אני חושש שנאבד תשומת לב‬ ‫לפני שנגיע למטרה הסופית.‬
‫אני חושב שחיסול באזורים שונים,‬ ‫במדינות שונות,‬
‫הוא אפשרי לחלוטין עם מלריה.‬
‫מיגור במובן הקלאסי יהיה קשה מאוד‬
‫בגלל שכיחות היתושים, האקלים, הצורך בשליטה.‬
‫אז יש לי הרבה תקווה בנוגע למדע.‬
‫בסופו של דבר הכלים שלנו יהיו כל כך טובים,‬ ‫שתהיה לנו שאיפה לקחת אזור גאוגרפי‬
‫ולנסות שההתערבות תהיה כל כך קיצונית‬
‫שנצליח לנקות לחלוטין את האזור מהטפיל הזה.‬
‫יש כמה צעדים וגישות.‬
‫גישת היתוש, גישת הטיפול, גישת המניעה.‬
‫למה בריאות הציבור זקוקה‬ ‫ומהי ההזדמנות המדעית?‬
‫אז או שאתה מתמיד‬ ‫עם ההזדמנויות המדעיות הקיימות,‬
‫או שאתה יוצר הזדמנויות מדעיות.‬
‫כדי להילחם באיום היתושים,‬
‫מדענים ממשיכים ללא הרף‬ ‫לחקור את היתושים שנושאים מחלות.‬
‫הם מחפשים דרכים חדשות‬ ‫לשלוט בהם ולהשמיד אותם.‬
‫כדי להגיע לאפס, צריך לתת לאנשים תרופות,‬
‫אבל צריך גם לטפל בבעיית היתושים.‬
‫אני חושבת שאחד הקשיים שיש לנו הוא‬
‫שיש לנו מחלה שאפשר למנוע אותה ולטפל בה.‬
‫התחלתי את הקריירה שלי‬ ‫בכך שהתבוננתי בכלוב של יתושים‬
‫ופתאום הבנתי שאם הורגים את היתושים האלה,‬
‫אפשר למנוע כל מה שקורה אחר כך.‬
‫מבחינה היסטורית,‬ ‫די-די-טי הוא הכלי הידוע ביותר נגד יתושים.‬
‫היו לו השפעות שליליות,‬
‫והתנועה לאיכות הסביבה אמרה‬ ‫שאנחנו צריכים להפסיק את השימוש בו.‬
‫עכשיו יש רעיון שנקרא "דחיפת גנים",‬
‫שמשתמש בגנטיקה של היתושים‬ ‫כדי למנוע מהם להגדיל את האוכלוסייה שלהם.‬
‫זה הדבר הכי מלהיב שיש לנו.‬
‫נכנסתי לזה כי כשהייתי ילד‬ ‫תמיד התעניינתי ביצורים חיים,‬
‫והוריי לקחו אותי לגלאפגוס,‬ ‫וזה גרם לי לקרוא את דרווין.‬
‫פשוט הוקסמתי מהאופן המורכב להפליא‬ ‫שבו שטיח החיים נרקם,‬
‫וחשבתי, "אני רוצה ללמוד לעשות את זה.‬
‫"אני רוצה ללמוד לעצב מינים."‬
‫אם תוכלו להמציא טכנולוגיה‬ ‫שתמגר את המלריה לנצח, תעשו זאת?‬
‫אז התשובה חייבת לערב את "קריספר".‬
‫- קריספר -‬
‫טכנולוגיית עריכת הגנום קריספר,‬ ‫שהיא בעצם מספריים גנומיים‬
‫שמאפשרים לנו לחתוך רצף מסוים בגנום‬
‫ולספק רצף דנ"א‬ ‫שיוכנס למקום שבו בוצע החיתוך.‬
‫זה יכול לשמש לבניית מה שנקרא דחיפת גנים,‬
‫שיכולה לאפשר לנו להפיץ שינוי מאורגניזם אחד‬
‫לאוכלוסיות שלמות בטבע.‬
‫בגרסה המלאה של זה,‬ ‫דחיפת גנים שמפיצה את עצמה,‬
‫אין גבול לזה מלבד גבולות המין עצמו.‬
‫כלומר, אם יש זרימת גנים בתוך אוכלוסייה,‬
‫זה יתפשט וישפיע על כל האוכלוסייה.‬
‫אם יש לך את קריספר, היכולת לשנות גנים,‬
‫ויש לך דחיפת גנים שעוברת בתורשה,‬
‫נוכל ממש לשכתב כך גנים‬ ‫כדי להחליט מה להעביר הלאה,‬
‫ואפשר להפוך את כולם לזכרים,‬
‫וכך הם לא יוכלו להזדווג.‬
‫אם תהפוך את כולם לזכרים,‬ ‫זה הסוף של המין הזה,‬
‫וזה הסוף של המחלה הזאת בתאוריה.‬
‫אנשים שואלים,‬ ‫"זה יכול להתרחב מעבר ליתושים?‬
‫"האם זה יכול לעבור לחרקים מאביקים‬ ‫שמעניקים לנו פירות?"‬
‫יש שאלות לגיטימיות‬ ‫על טכניקה עוצמתית כל כך.‬
‫יתושים בהחלט מביאים תועלת לחברה.‬
‫הם חלק ממערכות אקולוגיות טבעיות.‬
‫חיות אחרות ניזונות מהם.‬
‫דגי טרוטה וסלמון, אלו הניזונים מפני המים.‬
‫ציפורים אוכלות אותם. עטלפים אוכלים אותם.‬
‫סחלבים מסוימים כנראה ייכחדו‬ ‫אם מיני היתושים האלה ייכחדו.‬
‫אז יתושים הם חלק יקר ערך‬ ‫בכל מערכת אקולוגית טבעית.‬
‫כשמסלקים מין אחד ממערכת אקולוגית,‬
‫אפשר לקבל מה שנקרא "מפל תזונתי"‬
‫של השלכות לא מכוונות‬ ‫על מערכות אקולוגיות אחרות.‬
‫לדוגמה, כשהממותה הצמרית נכחדה,‬
‫כך גם הקרציות חסרות המזל‬ ‫שניזונו מהממותה הצמרית.‬
‫יש יותר מאלף מינים של יתושים באפריקה לבדה.‬
‫יש כל כך הרבה מינים שסילוק כמה מהם,‬
‫אלה שמפיצים מלריה, שהם מעטים מאוד,‬
‫הסיכויים שמשהו אקולוגי ישתבש קטנים מאוד.‬
‫לא אפסיים, אבל קטנים מאוד.‬
‫- בובו-דיאולסו, בורקינה פאסו -‬
‫מחקר הוא תהליך ארוך.‬
‫אנחנו רוצים משהו עכשיו,‬ ‫אבל אם רוצים לערוך מחקר,‬
‫כמו הטכנולוגיה הספציפית‬ ‫שאנחנו מפתחים, זה לוקח זמן.‬
‫אני חלק מהפרויקט "טרגט מלריה".‬
‫אנחנו משתמשים בכלים גנטיים מתקדמים‬ ‫כדי להיפטר ממלריה בעתיד.‬
‫אין לנו עדיין יתושים מדחיפת גנים‬ ‫באפריקה, מסיבות רבות.‬
‫יש כל כך הרבה אלמנטים אחרים סביב זה,‬
‫וכל החלקים השונים האלה צריכים להסתדר‬
‫כדי לוודא שיש משהו באמת מבוסס מאוד‬
‫ובטוח מאוד לקהילה.‬
‫מלריה היא מחלה של אזורים כפריים,‬
‫והיא מתפשטת במהלך העונה הגשומה.‬
‫לקחת יתושים כדי שיפיצו את הגן בשבילך,‬
‫ואפילו באזור ממש בעייתי,‬
‫אם אין לך גישה,‬ ‫היתוש יעשה את העבודה בשבילך.‬
‫אנחנו באמת מרגישים שזה כלי שיוביל לשינוי,‬
‫אבל לשחרר יתושים בשטח זה ממש קל.‬
‫זה ייקח לי רק 30 דקות,‬
‫אבל לקח לנו שבע שנים להגיע לזה.‬
‫אם תתחיל מיד עם דחיפת הגנים, והיא תתפשט,‬
‫יהיו לך היבטים שונים שלא בחנת,‬ ‫וזה יהיה קשה מאוד.‬
‫אתה צריך לעבוד למען הקהילה‬ ‫כדי לקבל הרשאה חברתית.‬
‫זה לא מובן מאליו.‬ ‫אתה באמת צריך לבנות אמון מולם.‬
‫אני לא יכול פשוט לצוץ באיזה כפר‬ ‫עם דלי של יתושים‬
‫בהנחה שאני מדען שפועל לטובת הציבור.‬
‫אנשים באמת צריכים להבין מה אתה עושה.‬
‫בוקר טוב.‬
‫מה שלומך?‬
‫נהדר. תודה.‬
‫בוקר טוב.‬
‫מה שלומך?‬ ‫-בסדר גמור.‬
‫נהדר. תודה.‬
‫אנחנו שמחים מאוד לקבל את פניכם הבוקר.‬
‫כפי שאתם רואים, זו מעבדת החרקים שלנו.‬
‫כל היתושים נמצאים פה.‬
‫אנחנו יודעים שיש כמה חששות בציבור,‬
‫אז לפעמים זה ממש טוב‬
‫אם אפשר לקחת את המנהיגים של הקהילה‬
‫לתוך מעבדת החרקים, ואז להראות להם‬
‫את היתושים, איך עושים את השינוי,‬
‫ומאפשרים להם לשאול כל מיני שאלות.‬
‫כפי שאתם רואים, כל הבניין צבוע בלבן.‬
‫כך קל יותר לראות כשמשהו יושב על הקיר.‬
‫עם המאווררים,‬ ‫אם תעמדו כאן, תרגישו את הרוח.‬
‫הכול נעשה בצורה כזאת‬ ‫שהיתושים יישארו בפנים.‬
‫כל היתושים בקו הזה עברו שינוי גנטי.‬
‫הנה הפרפין, שהוא כמו עור אנושי.‬
‫יש גם את מקור החום שמפעילים עליו.‬
‫הוא הופך את הפרפין לחמים,‬ ‫והיתושים מרגישים את זה מיד.‬
‫כשהם מרגישים את זה,‬ ‫הם מגיעים ומתחילים למצוץ.‬
‫למדתי הרבה היום במעבדת החרקים.‬
‫נדהמתי לגלות עד כמה ניתן לשנות יתוש.‬
‫היתוש קטן כל כך…‬
‫- טראורה סי סומאלו -‬
‫ולומר שאפשר לשנות אותו…‬
‫טוב, זה מדהים.‬
‫לזה אנחנו קוראים דנ"א.‬
‫כשהשינוי משולב בגנום של היתוש,‬
‫אתם תראו שיש לו עיניים אדומות.‬
‫אז ליתושים שלא עברו שינוי‬ ‫אין עיניים אדומות?‬
‫לא, אין להם עיניים אדומות. נכון.‬
‫קשה לשנות את הגנטיקה של מין‬
‫ולדעת בוודאות מה ההשלכות הסופיות.‬
‫אנחנו יכולים לערוך קולטן מסוים בתא אחד‬ ‫שימנע מאנשים להידבק בנגיף HIV.‬
‫זה יגדיל את הסיכוי שלהם‬ ‫לחלות בקדחת הנילוס המערבי.‬
‫רוב האנשים היום יגידו, "זו בחירה קלה",‬
‫אבל האם זו תהיה בחירה קלה‬ ‫בעוד 10,000 שנה?‬
‫ייתכן שקדחת הנילוס המערבי‬ ‫תשמיד את האנושות.‬
‫קשה מאוד לצפות מה יקרה בעתיד.‬
‫יהיו אנשים שיגידו‬
‫שאפילו התועלת בצמצום מקרי המוות ממלריה‬
‫לא מצדיקה את פתיחת תיבת פנדורה.‬
‫אני לגמרי לא מסכים עם זה.‬
‫אם תחסל רק כמה מיני יתושים באפריקה,‬
‫תוריד 80 אחוז מנטל המחלה.‬
‫זה לא נמצא ברשימת ארגז הכלים של ד"ר רשע,‬
‫ולמרבה הצער, הרשימה הזו אינה רשימה ריקה.‬
‫זה לא מופיע בה.‬ ‫-לא.‬
‫לעיתים קרובות אנשים באים ואומרים‬
‫שאם מסלקים את היתושים, אז מה יקרה?‬
‫השאלה שלי היא‬ ‫שיש לנו 600,000 מקרי מוות בכל שנה.‬
‫משהו רע כבר קורה.‬
‫חייבים לעשות משהו בעניין.‬
‫זה עדיין קשה לבוא ממקום אחר‬
‫ולומר לאנשי ארץ מסוימת:‬ ‫נרצה להשתמש באנשים שלכם,‬
‫ואתם עשויים להפיק תועלת רבה,‬ ‫אבל אנחנו לא בטוחים, ובסופו של דבר‬
‫אנחנו נחליט מה לעשות‬ ‫עם הטכנולוגיה הזו כשנסיים איתה.‬
‫כל ההיסטוריה של הקולוניאליזם‬ ‫היא אנשים לבנים שהגיעו לאפריקה‬
‫כדי להשתמש בבני אדם‬ ‫כאילו הם מינרלים או משהו כזה.‬
‫האוכלוסייה באמת רוצה‬ ‫בהצלחת הפרויקט הזה‬
‫כי ראינו מקרים חמורים של מלריה…‬
‫- בארו לסינה‬ ‫נציג המחוז -‬
‫והאנשים נואשים לפתרון הולם.‬
‫אם זו הסביבה שלך, זו החלטה שלך,‬
‫ואני לא גר באפריקה,‬ ‫והילדים שלי לא חשופים לסכנת המלריה,‬
‫אבל אילו הילדים שלי היו בסכנה‬ ‫ואילו חייתי שם,‬
‫הייתי אומר, "תעשה את זה עכשיו".‬
‫הפצה עצמית, פשוט תעשה את זה,‬ ‫בלי עוד ניסויי שטח אקולוגיים מקומיים.‬
‫אילו ילדיי היו בסכנה,‬ ‫הייתי אומר, "תעשה את זה".‬
‫אל תמשיך להתמהמה.‬
‫- מעבדת מלריה -‬
‫זו דוגמה טובה‬
‫לסיבה לכך שאנחנו בעולם המפותח‬
‫צריכים לשים לב בכל העולם‬ ‫למחלות עולמיות.‬
‫אני חושב שיש שתי סיבות.‬
‫אחת, אני באמת חושב שיש לנו‬ ‫אחריות מוסרית כארץ עשירה‬
‫לא לגרום לאנשים לסבול שלא לצורך‬ ‫ממחלות שניתן למנוע ולטפל בהן‬
‫רק בגלל המקום שבו הם במקרה נולדו,‬
‫אבל יש אינטרס של נאורות‬
‫כשמתמודדים עם מחלות מדבקות.‬
‫הן יכולות להתגנב לאזורים אחרים.‬
‫המרכז לבקרת מחלות הוציא אזהרת בריאות חדשה‬ ‫לאחר שאומתו חמישה מקרים של מלריה בארה"ב.‬
‫מבזק חדשות שמגיע ממרילנד…‬
‫הידבקות ראשונה במלריה‬ ‫מזה למעלה מארבעה עשורים.‬
‫מלריה היא מאוד לא סלחנית.‬
‫אם נביט ישירות בשינוי האקלים,‬
‫סביר להניח שנראה‬ ‫יותר ויותר דברים משתבשים.‬
‫אנחנו לא רוצים שהעולם יהיה במצב‬ ‫שבו בכל פעם שמשהו משתבש,‬
‫עשרות עד מאות אלפי אנשים מתים ממלריה,‬ ‫על אף שניתן להימנע מכך.‬
‫יש לנו סביבה רגישה בארה"ב,‬
‫במיוחד בחלקים מהדרום היכן שהאקלים חם‬
‫וניתן למצוא את יתוש האנופלס.‬
‫הפוטנציאל להעברה מקומית ממש מדאיג.‬
‫- מרילנד מדווחת על הדבקה מקומית ראשונה‬ ‫במלריה לאחר 40 שנה -‬
‫ערב טוב.‬ ‫-ערב טוב.‬
‫מה שלום המשפחה?‬ ‫-טוב.‬
‫כולכם בסדר?‬ ‫-כן.‬
‫מהבוקר, אתן יודעות מה קרה?‬
‫מה?‬
‫ביקרתי במעבדה כדי לראות‬ ‫איך מתנהל מחקר המלריה.‬
‫אז איך מזהים יתוש ששונה גנטית?‬
‫כשמסתכלים עליהם,‬ ‫ליתושים שעברו שינוי יש עיניים אדומות.‬
‫אימא, איאן, מה שלומכם?‬
‫אני בסדר.‬
‫איאן, תגיד שלום לדוקטור!‬
‫בסדר.‬
‫בחודש האחרון,‬
‫מהזמן שהגעת למרפאה, אין בעיה עם הילד?‬
‫הוא בסדר.‬ ‫-טוב.‬
‫יש דבר כלשהו שתרצי לדווח על הילד?‬ ‫באופן כללי?‬
‫עברה כבר חצי שנה.‬
‫ביקורי בית, מרפאה, ביקור בית ומרפאה.‬
‫יש לי זכות גדולה להיות חלק מהמחקר הזה‬
‫כי הילד, הוא בסדר.‬
‫הוא לא נדבק במלריה במשך שישה חודשים.‬
‫לפני כן, פחדתי‬ ‫כי הייתי אחת הקורבנות של מלריה.‬
‫אומנם לא הוכח שזה יעבוד,‬
‫אבל אנחנו מקווים שבעוד כמה שנים.‬
‫אני מתפללת, וזו תפילתי הצנועה‬
‫שהנוגדן הזה‬
‫יעבוד.‬
‫אז אני לא מפחדת.‬
‫האם היתושים שעברו שינוי יישארו איתם‬
‫בתוך המעבדה?‬
‫אין צורך לפחד מהיתושים שעברו שינוי.‬
‫מטרת המחקר הזו היא למגר נקבות יתושים‬
‫כדי להילחם במלריה.‬
‫זה מפחיד כי אנחנו שומעים‬ ‫לעיתים קרובות שאנשים לבנים עשו ככה או ככה,‬
‫והוסיפו דברים למחלות שלנו.‬
‫אם תלכו למעבדה,‬
‫האמת היא שזה מדהים,‬
‫והאנשים שם עובדים קשה,‬ ‫והעבודה מתקדמת יפה מאוד.‬
‫ממש חשוב לזכור‬ ‫שמלריה היא מחלה של עוני,‬
‫וכשילדים חולים,‬
‫הם לא יכולים ללכת לבית הספר וללמוד,‬
‫וכשהם לא יכולים ללמוד,‬ ‫הם לא יכולים למצוא עבודה‬
‫ולהתפרנס כמו שצריך.‬
‫ההורים צריכים לדאוג להם.‬ ‫הם לא יכולים להתפרנס.‬
‫הם צריכים להוציא כסף‬ ‫על טיפולים במלריה,‬
‫והוצאות הבריאות שלהם עולות,‬ ‫ולצאת מהמעגל הזה‬
‫זה בהחלט המפתח‬ ‫כדי לעזור לצאת ממעגל העוני.‬
‫כל עוד מלריה תמשיך להרוג‬ ‫הרבה אנשים כאן באפריקה‬
‫ולהרוס לחלוטין את הכלכלה שלנו,‬
‫אנחנו נתקשה להתפתח.‬
‫כאן נמצאים השורשים שלי.‬ ‫נולדתי כאן, גדלתי כאן.‬
‫כל המשפחה שלי כאן.‬
‫אף אחד לא יבנה את המדינה שלי בשבילי.‬
‫עליי לעשות את זה.‬
‫עלינו לעשות את זה.‬
‫ביי.‬
‫-ביי.‬
‫אני מקווה שנצליח למגר את המלריה בימי חיי.‬
‫אני רוצה למגר אותה עוד בימי חיי,‬ ‫שזו מגבלה קשה יותר, אז…‬
‫אתה תהיה בכושר טוב. פשוט תישאר בריא.‬
‫תמיד יש לך משהו‬ ‫לפני שאתה מכניס את הדבר‬
‫שבו אתה חושב מה לשים בחוצץ הפקודות,‬
‫אבל המומחה למתמטיקה…‬
‫ביל גייטס נמצא בדיוק איפה שהוא צריך להיות.‬
‫…מומחה. מה שנקרא תוספים…‬
‫הרעיון שיש מוח כזה שמנסה לפצח את הבעיה‬
‫ומנסה בכל כיוון.‬
‫זה דבר טוב מאוד.‬
‫על ידי יצירת…‬ ‫נקרא לזה ארכיטקטורת מערכת…‬
‫אלמלא היה קיים היה צריך להמציא אותו,‬
‫אבל אילו המצאנו,‬ ‫אף אחד לא היה מאמין לדמות הזאת.‬
‫אני פשוט חושב שהוא אדם שרוצה להועיל.‬
‫זה די יפה.‬
‫מדובר בתוצאות.‬
‫אבל אפילו האנשים עם הכיסים הכי עמוקים‬
‫לא יכולים לפתור הרבה מהבעיות האלה,‬ ‫הן גדולות מדי.‬
‫אנחנו צריכים תמיכה ממשלתית,‬ ‫וכאן פעילות למען המטרה נכנסת לתמונה.‬
‫כאן סיפור סיפורים נכנס לתמונה‬ ‫ומספרי סיפורים.‬
‫מוח ימני ומוח שמאלי מדברים,‬ ‫זה המקום שבו אנחנו צריכים להיות.‬
‫העולם עומד בפני הרבה אתגרים גדולים כרגע,‬
‫אבל אני מאמין שנפתור אותם.‬
‫בסך הכול, העולם השתפר מאוד,‬ ‫ואני נהנה להיות חלק קטן מזה.‬
‫יש אתגרים של קיטוב פוליטי‬
‫ומשאבים מוגבלים והימנעות מאסון אקלים,‬
‫ואנחנו צריכים להניע את החדשנות‬ ‫כדי להתמודד עם האתגרים האלו בהקדם.‬
‫אנחנו נשיג את זה.‬
‫האם זה ייקח 15 שנה‬ ‫או 20 שנה או 30 שנה?‬
‫זה תלוי בעבודה מצוינת‬ ‫ובהפיכה של זה לעדיפות.‬
‫תרגום כתוביות: זיוית אוריין‬